Sandown-klassi miinijahtija – Vikipeedia
Admiral Cowan (2010)
Ehitaja Vosper Thorneycrofti laevatehas
Kasutusele võetud 1989
Klass ja tüüp Sandown
Veeväljasurve 450 t
Pikkus 52,6 m
Laius 10,5 m
Süvis 2,4 m
Kere Klaasplast
Peamasinad 2 diiselmootorit koguvõimsusega 3000 hj + 2 elektrimootorit 100 kWh
Abimasinad 3x Rolls-Royce
Käiturid 2x Voith Schneider sõuajamit, mida kasutatakse ka rooliseadmena; 2 vööripõtkurit
Kiirus 13 sõlme
Sõidukaugus 3000 meremiili (10 sõlmega)
Meeskond 7 ohvitseri + 25-30 allohvitseri/madrust
Navigatsioonivahendid Kelvin Hughes 1007 navigatsiooniradar
Relvastus 1x30mm / 1x2-23mm kahur; 12,7mm / 7,62mm kuulipildujad; miinide avastamise sonar; allveerobot.
Sandown klassi miinijahtija on aastatel 1988 kuni 2001 Inglismaal ehitatud ja avamere miinijahtija.
4 Briti kuningliku mereväe Sandown-klassi miinijahtijad
5 Saudi Araabia kuningliku mereväe Sandown-klassi miinijahtijad
Sandown klassi miinijahtijad on klaaskiust riidest kerega, mis on 52,5 m pikk, 10,9 m lai ja 2,3 m süvisega, mille veeväljasurve on 600 t. Klaaskiustplastist kere raskendab nende hoidmist jääoludes. Peamasinatena kasutatakse Sandown klassi miinijahtijatel 2 tk Paxman Valenta 6RPA200M diiselmootoreid koguvõimsusega 3000 hj, mis käitavad läbi individuaalse sõuvõlli kahte Voith Schneider tüüpi sõuajamit mis on kasutusel ka rooliseadmena tulenevalt selle eripärast ning tagavad laeva maksimumkiiruseks 13 sõlme. Alternatiivselt saab sõuajameid käitada ka läbi kahe 100 kW’se elektrimootori mis saavad elektritoite ühest laeva kolmest diiselgeneraatorist. Elektrimootoritega on kiirus kuni 6,5 sõlme. Vööris on 2 põtkurit Schottel mis võimaldab laeva paigal hoida või sooritada keerukaid manöövreid. Diiselgeneraatoritena kasutatakse Sandown klassi miinijahtijatel kolme Rolls-Royce/Perkins CV8 diiselgeneraatorit a 250kW. Laeva mootorid on paigutatud spetsiaalsetele amortisaatoritele, vähendamaks müra ja vibratsiooni.
Laev on varustatud kaasaegse sonariga miinide avastamiseks ja allveerobotiga. Traalimissüsteeme laeval ei ole. Miinide identifitseerimiseks ja hävitamiseks kasutatakse Eesti miinijahtijatel Atlas Elektroniku SeaFox MIDS ROV süsteemi. Originaalis on laev relvastatud 30 mm automaatkahuriga KCB. Enesekaitserelvadena on Eesti mereväe miinijahtijatel kasutusel üks M80 õhutõrjekahur, (Sergei). Täiendavalt on relvastuses mõned kuulipildujad. Taktikaline juhtimissüsteem on Pressley Nautis M.
Esimene Sandown-klassi laev ehitati aastal 1988 ning asus teenistusse 1989. Laevu ehitati kokku 15: Briti kuninglikule mereväele 12 ja ning kolm Saudi Araabia mereväele. Tänapäevaks on teenistusse jäänud kokku 13 alust k.a. 3 miinijahtijat mis müüdi Eesti mereväele.
Vastavalt 2003. aasta Briti strateegilisele kaitseväe ülevaatusele otsustati kolm miinijahtijat maha müüa. Nendeks olid Sandown, Inverness ja Bridport. Neljas laev Cromer viidi aastal 2001 treeninglaevana üle Briti kuninglikku mereväe kolledžisse Darthmouthis. Kolm laeva müüdi 2006. aasta septembris Eestile. Esimene laev anti üle 2007. aasta aprillis, teine jaanuaris 2008 ja viimane märtsis 2009.
Briti kuningliku mereväe Sandown-klassi miinijahtijad[muuda | muuda lähteteksti]
Sandown (müüdi Eestile) – Admiral Cowan
Inverness (müüdi Eestile) – Sakala
Cromer Õppelaev
Walney Aktiivne
Bridport (müüdi Eestile) – Ugandi
Penzance Aktiivne
Pembroke Aktiivne
Grimsby Aktiivne
Bangor Aktiivne
Ramsey Aktiivne
Blyth Aktiivne
Shoreham Aktiivne
Saudi Araabia kuningliku mereväe Sandown-klassi miinijahtijad[muuda | muuda lähteteksti]
Briti Sandown-klassi miinijahtija Bangor (2005)
1. https://en.wikipedia.org/wiki/Sandown-class_minehunter 2. http://www.mil.ee/et/kaitsevagi/tehnika/laevad/Sandown-klass 3. https://www.thalesgroup.com/sites/default/files/medias/documents/MP%203290%20SONAR%202093.pdf
Pärit leheküljelt "https://et.wikipedia.org/w/index.php?title=Sandown-klassi_miinijahtija&oldid=5409667"
Selle lehekülje viimane muutmine: 12:20, 30. juuli 2019.